A Guns N Rosesé a legjobb gitár riff a világon
Az amerikai Total Guitar magazin kétezer olvasója vett részt abban a játékban, amelynek során minden idők legnépszerűbb gitár riffjeit keresték. A rockzene újszülöttjeinek kedvéért azt a rövid gitárdallamot nevezik így, amitől egy életen át nem tudunk megszabadulni - legalább is azok, akik imádják ezt a zenét.
A legnagyobb meglepetést egy hiányzó jelenti, ugyanis a Rolling Stones „get no” riffje nincs benne a Top 10-ben! Scott Rowley, a magazin szerkesztője a játékról megjegyezte, hogy a gitárosok új nemzedékére nagyobb hatással volt a Guns N' Roses, mint a Sex Pistols. A klasszikus rockzene nagyágyúi, Jimi Hendrix, Eric Clapton, a Led Zeppelin és a Deep Purple természetesen nem hiányoznak a listáról. Meglepő viszont, hogy ők egy-egy dallal, míg a Metallica két riffel képviselteti magát. Különös, hogy a rock első dögös gitár riffje, amely a You Really Got Me-ben hallható és a legendák szerint Jimmy Page játszotta vendégként a Kinks-ben szintén kimaradt, de ezen kívül még hosszan sorolhatnánk a szívfájdalmainkat, de helyette nézzük inkább a Top 10-et.
1.Sweet Child O, Mine - Guns N' Roses
2. Smells Like Teen Spirit - Nirvana
3. Whole Lotta Love - Led Zeppelin
4. Smoke On The Water - Deep Purple
5. Enter Sandman - Metallica
6. Layla - Derek and The Dominoes
7. Master of Puppets - Metallica
8. Back In Black - AC/DC
9. Voodoo Chile (Slight Return) - Jimi Hendrix
10. Paranoid - Black Sabbath
(Panorama)